
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 802 

5 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση των προθεσμιών υποβολής της Οριστικής 
Δήλωσης Απόδοσης Φόρου Μισθωτών Υπηρεσιών 
(Φ.Μ.Υ. -Έντυπο Ε7-Φ-01.015), της Οριστικής Δή¬ 
λωσης Απόδοσης Φόρου Μισθωτών Υπηρεσιών 
(Φ.Μ.Υ. -Έντυπο Ε12-Φ-01.015Α) από αμοιβές που 
καταβλήθηκαν σε αξιωματικούς και μέλη κατώτε¬ 
ρου πληρώματος πλοίου και της βεβαίωσης απο¬ 


δοχών ή συντάξεων. 1 

Ρύθμιση θεμάτων για τη μεταφορά θέσεων επιτυχό- 
ντων στις εξετάσεις πανελλαδικού επιπέδου του 
σχολικού έτους 2011-2012 για την εισαγωγή στην 

Τριτοβάθμια Εκπαίδευση. 2 

Ίδρυση Εκκλησιαστικού Ιδρύματος και Κανονισμός 
Λειτουργίας του Πνευματικού - Νεανικού Κέντρου 
της Ενορίας Εισοδίων της Θεοτόκου Νέων Αλα- 
τσάτων Ηρακλείου. 3 


ΑΠΟΦΑΣΕΙ Σ 

Αριθμ. ΠΟΑ. 1063 (1) 


Παράταση των προθεσμιών υποβολής της Οριστι¬ 
κής Δήλωσης Απόδοσης Φόρου Μισθωτών Υπηρε¬ 
σιών (Φ.Μ.Υ. - Έντυπο Ε7-Φ-01.015), της Οριστικής 
Δήλωσης Απόδοσης Φόρου Μισθωτών Υπηρεσιών 
(Φ.Μ.Υ. -Έντυπο Ε12-Φ-01.015Α) από αμοιβές που κα¬ 
ταβλήθηκαν σε αξιωματικούς και μέλη κατώτερου 
πληρώματος πλοίου και της βεβαίωσης αποδοχών 
ή συντάξεων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του π.δ. 185/2009 (ΦΕΚ 
213 Α') περί ανασύστασης του Υπουργείου Οικονομικών. 

2. Την με αριθμό ΥΠΟΙΚ 07927ΕΞ 2012 (ΦΕΚ 2574 Β') 
κοινή απόφαση του Πρωθυπουργού και του Υπουργού 
Οικονομικών με την οποία ανατίθενται αρμοδιότητες 
στον Υφυπουργό Οικονομικών. 


3. Τις διατάξεις της παραγράφου 3 του άρθρου 59 
του ν. 2238/1994 (ΦΕΚ 151 Α'). 

4. Τις διατάξεις του τελευταίου εδαφίου της παραγρά¬ 
φου 2 του άρθρου 83 του ν. 2238/1994 (ΦΕΚ 151 Α'), όπως 
αυτό προστέθηκε με τις διατάξεις της παραγράφου 2 
του άρθρου 42 του ν. 4024/2011 (Α'226). 

5. Τις διατάξεις του τελευταίου εδαφίου της παραγρά¬ 
φου 3 του άρθρου 46 του ν. 2238/1994 (ΦΕΚ 151 Α'), όπως 
αυτό προστέθηκε με τις διατάξεις της παραγράφου 11 
του άρθρου 4 του ν. 4038/2012 (Α' 14) και παρατάθηκε 
και για τις ανείσπραχτες αμοιβές της χρήσης 2012 με 
τις διατάξεις της παραγράφου 4 του άρθρου 7 του 
ν. 4110/2013 (Α' 17). 

6. Τις διατάξεις του άρθρου 29 του ν. 3986/2011 (Α' 
152), όπως αυτές ισχύουν μετά την τροποποίησή τους 
με τις διατάξεις των παραγράφων 1 και 2 του άρθρου 
42 του ν. 4024/2011 (Α' 226). 

7. Τις διατάξεις του τέταρτου εδαφίου της παραγρά¬ 
φου 3 του άρθρου 83 του ν. 2238/1994 (ΦΕΚ 151 Α'). 

8. Τις διατάξεις της παραγράφου 18 του άρθρου 5 του 
ν. 2753/1999 (ΦΕΚ 249 Α'). 

9. Τις διατάξεις της παραγράφου 6 του άρθρου 20 
του ν. 3943/2011 (ΦΕΚ 66 Α'). 

10. Τις διατάξεις της παραγράφου 5 του άρθρου 22 
του ν. 2020/1992 (ΦΕΚ 34 Α'), με τις οποίες παρέχεται 
εξουσιοδότηση στον Υπουργό Οικονομικών να παρατεί¬ 
νει με απόφαση τις προθεσμίες που ορίζονται από τις 
κείμενες διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

11. Την ανάγκη παράτασης υποβολής των εν θέματι 
δηλώσεων, ώστε να διατεθεί στους υπόχρεους υπο¬ 
βολής τους ο απαιτούμενος χρόνος προκειμένου να 
προβούν σε όλες τις αναγκαίες αλλαγές των σχετικών 
προγραμμάτων τους, ενόψει της νέας γραμμογράφη¬ 
σης των υποβαλλόμενων αρχείων, λόγω υποβολής τους 
μέσω διαδικτύου στον δικτυακό τόπο της Γ.Γ.Π.Σ. 

12. Ότι από την απόφαση αυτή δεν προκαλείται δα¬ 
πάνη σε βάρος του κρατικού προϋπολογισμού, απο¬ 
φασίζουμε: 

Παρατείνουμε την προθεσμία υποβολής της Οριστι¬ 
κής Δήλωσης Απόδοσης Φόρου Μισθωτών Υπηρεσιών, 
της Οριστικής Δήλωσης Απόδοσης Φόρου Μισθωτών 
Υπηρεσιών από αμοιβές που καταβλήθηκαν σε αξιω¬ 
ματικούς και μέλη κατώτερου πληρώματος πλοίου και 
της βεβαίωσης αποδοχών ή συντάξεων μέχρι και την 
28ΐ Ιουνίου 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Φ1/43814/Β3 (2) 

Ρύθμιση θεμάτων για τη μεταφορά θέσεων επιτυχόντων 
στις εξετάσεις πανελλαδικού επιπέδου του σχολι¬ 
κού έτους 2011-2012 για την εισαγωγή στην Τριτο¬ 
βάθμια Εκπαίδευση. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) της περίπτωσης ε) της παραγράφου 19 του άρθρου 
34 του ν. 4115/2013 «Οργάνωση και Λειτουργία Ιδρύματος 
Νεολαίας και Δια Βίου Μάθησης και Εθνικού Οργανισμού 
Πιστοποίησης Προσόντων και Επαγγελματικού Προσα¬ 
νατολισμού και άλλες διατάξεις» (Α' 24), 

β) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98) 

γ) Τις υπ’ αριθμ. 67859/Β1/05.07.2006 (Β' 874) και 69066/ 
Ε5/07.07.2006 (Β' 998), αποφάσεις του Υπουργού Παι¬ 
δείας και Θρησκευμάτων, Πολιτισμού και Αθλητισμού, 
όπως αυτές τροποποιήθηκαν και ισχύουν καθώς και τις 
ισχύουσες αντιστοιχίες για τις Ανώτατες Εκκλησιαστι¬ 
κές Ακαδημίες. 

δ) Τις διατάξεις του π.δ. 85/2012 (Α' 141) «Ίδρυση και 
Μετονομασία Υπουργείων, Μεταφορά και Κατάργηση 
Υπηρεσιών» και 

ε) τις διατάξεις του π.δ. 86/2012 (Α' 141) «Διορισμός 
Υπουργών, Αναπληρωτών Υπουργών και Υφυπουργών» 

2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Πεδίο εφαρμογής και ορισμοί 

1. Οι διατάξεις της παρούσας απόφασης εφαρμόζονται 
για τη μεταφορά θέσεων εισαγωγής σε Σχολές ή Τμή- 
ματα της Τριτοβάθμιας Εκπαίδευσης επιτυχόντων, στις 
οποίες έχουν εισαχθεί με την συμμετοχή στις εξετάσεις 
πανελλαδικού επιπέδου Γενικού (ΓΕΛ) ή Επαγγελμα¬ 
τικού Λυκείου (ΕΠΑΛ) Ομάδας Α' και Ομάδας Β', Μάΐ- 
ου - Ιουνίου του σχολικού έτους 2011-2012 για εισαγωγή 
στην Τριτοβάθμια Εκπαίδευση. Οι μεταφορές θέσεων 
αφορούν Σχολές ή Τμήματα αντίστοιχα των Σχολών 
ή Τμημάτων εισαγωγής δεδομένου ότι βρίσκονται σε 
διαφορετική πόλη. 


2. Για την εφαρμογή της παρούσας απόφασης, νο¬ 
ούνται ως: 

α) Μέλη της οικογένειας: Ο επιτυχών που ζητεί τη 
μεταφορά της θέσης του και όσοι άλλοι εμφανίζονται 
μαζί με αυτόν στην φορολογική δήλωση που κατατέ¬ 
θηκε για τα εισοδήματα του οικονομικού έτους 2012, 
ως τέκνα καθώς και οι υπόχρεοι στην υποβολή της 
δήλωσης. Σε περίπτωση που ο επιτυχών είχε υποβάλει ο 
ίδιος φορολογική δήλωση, τότε υπολογίζονται ως μέλη 
της οικογένειάς του τα τέκνα που αυτός είχε δηλώσει 
καθώς και το άτομο μαζί με το οποίο ενδεχομένως 
υπέβαλε την δήλωση, (σύζυγος). 

β) Μονογονεϊκή οικογένεια: Ο αϊτών θεωρείται μέλος 
μονογονεϊκής οικογένειας όταν κατά την στιγμή που 
υποβάλει την αίτηση μεταφοράς της θέσης του έχει 
εν ζωή έναν μόνο γονέα, είναι άγαμος και δεν έχει 
συμπληρώσει το 25° έτος της ηλικίας του ή τυγχάνει 
άγαμο μη αναγνωρισμένο τέκνο άγαμης μητέρας που 
δεν έχει συμπληρώσει το 25° έτος της ηλικίας του (δη¬ 
λαδή οι γεννηθέντες από την 01.01.1988 και εντεύθεν.) 
Την ίδια αντιμετώπιση με τις ανωτέρω κατηγορίες έχει 
και όποιος, την στιγμή που υποβάλει την αίτηση μετα¬ 
φοράς της θέσης του, στερείται λόγω θανάτου και τους 
δύο γονείς του. 

γ) Πολύδυμα τέκνα: τα τέκνα που γεννήθηκαν ύστερα 
από πολύδυμη κύηση (δίδυμα, τρίδυμα κ.ο.κ. αδέλφια). 

δ) Ετήσιο οικογενειακό εισόδημα: Το συνολικό εισό¬ 
δημα που αναγράφεται στο εκκαθαριστικό του οικο¬ 
νομικού έτους 2012 ως «εισόδημα επιβολής εισφοράς» 
στη σχετική ένδειξη. 

ε) Κατά κεφαλήν οικογενειακό εισόδημα: Το πηλίκο 
που προκύπτει από τη διαίρεση του οικογενειακού ει¬ 
σοδήματος επιβολής εισφοράς του οικονομικού έτους 
2012, σύμφωνα με την προηγούμενη περίπτωση δ), με 
το συνολικό αριθμό των μελών της οικογένειας του 
αιτούντος που βρίσκονταν εν ζωή κατά το έτος αυτό ή 
κατά το μεγαλύτερο μέρος του. 

στ) Μόρια εισαγωγής: τα μόρια βαθμολογίας που 
συγκέντρωσε ο επιτυχών από τη συμμετοχή του στις 
πανελλαδικές εξετάσεις. Προκειμένου για επιτυχόντες 
που βαθμολογήθηκαν με διαφορετική κλίμακα, όπως 
οι απόφοιτοι Επαγγελματικών Λυκείων Ομάδας Α, τα 
μόριά τους υπολογίζονται με αριθμητική αναγωγή σε 
ενιαία κλίμακα με μέγιστο τα 20.000 μόρια ή αντιστοί- 
χως 22.000 ή 24.000 αν πρόκειται για σχολή-τμήμα με 
ειδικό/ά μάθημα/τα. 

ζ) θέση εισαγωγής: η θέση σε Σχολή ή Τμήμα Α.Ε.Ι. 
της Τριτοβάθμιας Εκπαίδευσης στην οποία ο επιτυχών 
είχε εισαχθεί με βάση τα μόρια εισαγωγής του. 

η) Πόλη: το πολεοδομικό συγκρότημα, το οποίο μπορεί 
να απαρτίζεται από έναν ή περισσότερους Δήμους κατά 
την έννοια του άρθρου 1 του ν. 3852/2010 (Α' 87), όπως τα 
πολεοδομικά συγκροτήματα Αττικής και Θεσσαλονίκης, 
το κάθε ένα εκ των οποίων νοείται ως μία πόλη. Δεν 
είναι συνεπώς π.χ. εφικτή η μεταφορά θέσης επιτυχίας 
από Σχολή ή Τμήμα Α.Ε.Ι. του Πειραιά σε αντίστοιχη 
Σχολή ή Τμήμα Α.Ε.Ι. των Αθηνών και αντιστρόφως. 

Άρθρο 2 

Διαδικασία υποβολής αίτησης μεταφοράς 
1. Οι επιτυχόντες που έλαβαν μέρος στις εξετάσεις 
πανελλαδικού επιπέδου του σχολικού έτους 2011-2012, 

σύμφωνα με τα όσα αναφέρονται στην παρ. 1 του άρ¬ 
θρου 1 της παρούσας, οι οποίοι κατετάγησαν σε θέση 
εισαγωγής σε Σχολή ή Τμήμα της Τριτοβάθμιας Εκπαί¬ 
δευσης και για τους οποίους τεκμαίρεται το δικαίωμα 
μεταφοράς της θέσης εισαγωγής τους σε αντίστοιχο 
Τμήμα άλλου Ανώτατου Εκπαιδευτικού Ιδρύματος (Α.Ε.Ι.), 
καθώς και των Ανωτάτων Εκκλησιαστικών Ακαδημιών 
σύμφωνα με τις διατάξεις της παραγράφου 19 του άρ¬ 
θρου 34 του ν. 4115/2013 (Α' 24), έχουν την δυνατότητα 
να υποβάλουν σχετική αίτηση μεταφοράς της θέσης 
τους μέσω ειδικής για τον σκοπό αυτό, ηλεκτρονικής 
εφαρμογής της Διεύθυνσης Λειτουργικής Ανάπτυξης 
Πληροφοριακών Συστημάτων της Κεντρικής Υπηρεσίας 
του Υπουργείου Παιδείας και Θρησκευμάτων, Πολιτι¬ 
σμού και Αθλητισμού. Με απόφαση του ίδιου Υπουρ¬ 
γείου που ανακοινώνεται μέσω Δελτίου Τύπου που 
αναρτάται στην επίσημη ιστοσελίδα του, ορίζεται η 
προθεσμία υποβολής της αίτησης μεταφοράς. 

Προκειμένου να προβούν στην κατά τα ανωτέρω ηλε¬ 
κτρονική υποβολή, οι δικαιούχοι πρέπει: α) να παρου¬ 
σιαστούν σε μία από τις Διευθύνσεις Δευτεροβάθμιας 
Εκπαίδευσης της χώρας προσκομίζοντας το δελτίο 
Αστυνομικής τους ταυτότητας ή το διαβατήριό τους προ¬ 
κειμένου να ταυτοποιηθούν, β) να δημιουργήσουν μέσω 
της ηλεκτρονικής πλατφόρμας τον προσωπικό κωδικό 
ασφαλείας τους με τον οποίο μπορούν να υποβάλουν 
την ηλεκτρονική αίτηση μεταφοράς της θέσης τους. 

2. Για την ηλεκτρονική υποβολή της αίτησης, οι αιτού- 
ντες συνδέονται, μέσω της επίσημης ιστοσελίδας του 
Υπουργείου Παιδείας και Θρησκευμάτων, Πολιτισμού 
και Αθλητισμού, με ειδικά διαμορφωμένο πληροφορι¬ 
ακό σύστημα. Χρησιμοποιώντας τον 8-ψήφιο κωδικό 
εξετάσεων και τον προσωπικό κωδικό ασφαλείας που 
έλαβε σύμφωνα με την προηγούμενη παράγραφο, ο αϊ¬ 
τών υποβάλει ηλεκτρονική αίτηση μεταφοράς της θέσης 
επιτυχίας του η οποία επέχει θέση υπεύθυνης δήλωσης 
κατά την έννοια και με τις συνέπειες του ν. 1599/1986 
(Α' 75), 

3. Εισερχόμενος στο ειδικά διαμορφωμένο πληροφο¬ 
ριακό σύστημα, ο αϊτών αποδέχεται αρχικά την άντληση 
των φορολογικών στοιχείων που θα επικαλεσθεί στην 
αίτησή του από την Γ ενική Γ ραμματεία Πληροφοριακών 
Συστημάτων και κατόπιν δηλώνει μόνο τα ακόλουθα: 

α) Το ΑΦΜ στο οποίο είχε συμπεριληφθεί ως τέκνο 
στη φορολογική δήλωση του οικονομικού έτους 2012 
(αφορά οικονομικά στοιχεία του 2011), ή το δικό του 
ΑΦΜ στην περίπτωση που ο αϊτών είχε καταθέσει δική 
του φορολογική δήλωση. 

β) Το ονοματεπώνυμο και το πατρώνυμο στο οποίο 
αντιστοιχεί το ΑΦΜ που δήλωσε. 

γ) Την πρώτη ή και την δεύτερη προτίμησή του για 
τις αντίστοιχες Σχολές ή Τμήματα Πανεπιστημίου (για 
επιτυχόντα σε Τμήμα Ιδρύματος του Πανεπιστημιακού 
Τομέα της Ανώτατης Εκπαίδευσης), ή Τεχνολογικού Εκ¬ 
παιδευτικού Ιδρύματος (Τ.Ε.Ι.), (για επιτυχόντα σε Τμήμα 
Ιδρύματος του Τεχνολογικού Τομέα της Ανώτατης Εκ¬ 
παίδευσης), ή Προγράμματα Σπουδών, (για επιτυχόντα 
σε Πρόγραμμα Σπουδών των Ανώτατων Εκκλησιαστικών 
Ακαδημιών), που ο υποψήφιος επιθυμεί τη μεταφορά της 
θέσης του κατά σειρά προτεραιότητας. 


δ) Την ειδική κατηγορία διπλασιασμού του κατά κεφα¬ 
λήν ετήσιου εισοδήματος του αιτούντος και των μελών 
της οικογένειάς του, εφόσον ο αϊτών εμπίπτει σε μία 
από αυτές που προβλέπονται στο τελευταίο εδάφιο 
της περίπτωσης α της παραγράφου 19 του άρθρου 34 
του ν. 4115/2013 (Α' 24). Γίνεται ειδική μνεία, ότι ακόμη 
και όταν ο αϊτών εντάσσεται σε περισσότερες από μία 
ειδικές κατηγορίες διπλασιασμού, θα πρέπει να συμπλη¬ 
ρώσει μία μόνο κατηγορία, προφανώς εκείνη που μπορεί 
να αποδείξει ευκολότερα. 

4. Μετά την δήλωση των ανωτέρω στοιχείων, ο αϊτών 
καλείται να συμπληρώσει το τηλέφωνό του, την πλήρη 
ταχυδρομική διεύθυνσή του καθώς και την ηλεκτρονική 
του διεύθυνση. 

5. Με την ολοκλήρωση της ηλεκτρονικής υποβολής, 
οι αιτούντες ενημερώνονται μέσω του συστήματος για 
τον αριθμό πρωτοκόλλου που έλαβε η αίτησή τους και 
αποδέχονται να προσκομίσουν τα δικαιολογητικά που 
θα αποδεικνύουν τα όσα δήλωσαν όταν και όπου τους 
ζητηθεί. 

6. Η επιλογή των επιτυχόντων μεταφοράς θέσης, θα 
γίνει βάσει του πρώτου κριτηρίου που ορίζεται στο 
άρθρο 34 παράγραφο 19 υποπαράγραφο δ. περίπτωση 
αα) του ν. 4115/2013, (Α' 24) δηλαδή το κατά κεφαλήν 
εισόδημα κατά αύξουσα κατανομή. Σε περίπτωση ισο¬ 
βαθμίας με το πρώτο αυτό κριτήριο, γίνεται χρήση των 
υπολοίπων κριτηρίων που προβλέπονται στην παρά¬ 
γραφο β του ανωτέρω άρθρου και στις περιπτώσεις 
ββ), γγ), δδ), εε) και στστ), τα οποία χρησιμοποιούνται 
κατά προτεραιότητα, δηλαδή σε περίπτωση ίσης κα¬ 
τάταξης με βάση το κριτήριο της υποπερίπτωσης αα) 
γίνεται χρήση του κριτηρίου της υποπερίπτωσης ββ), 
σε περίπτωση ίσης κατάταξης με βάση το κριτήριο της 
υποπερίπτωσης ββ) γίνεται χρήση του κριτηρίου της 
υποπερίπτωσης γγ) κ.ο.κ. 

Άρθρο 3 

Υποβολή δικαιολογητικών 

1. Μετά από το κλείσιμο της ηλεκτρονικής σελίδας 
υποβολής αιτημάτων και την επεξεργασία των στοι¬ 
χείων των ηλεκτρονικών αιτήσεων, οι αιτούντες ενη¬ 
μερώνονται μέσω Δελτίου Τύπου που αναρτάται στην 
ιστοσελίδα του Υπουργείου Παιδείας και Θρησκευμά¬ 
των, Πολιτισμού και Αθλητισμού, ότι έχουν αντληθεί τα 
φορολογικά τους στοιχεία και καλούνται να εισέλθουν 
εκ νέου στο ηλεκτρονικό πληροφοριακό σύστημα προ¬ 
κειμένου να πληροφορηθούν το κατά κεφαλήν εισόδημα 
που έχει υπολογιστεί βάσει του ΑΦΜ που οι ίδιοι δή¬ 
λωσαν. Οι αιτούντες οι οποίοι, με βάση τα δηλωθέντα 
στην αίτησή τους, δεν πληρούν το οικονομικό κριτήριο 
μεταφοράς, ενημερώνονται για την απόρριψη της αί¬ 
τησής τους. Τροποποίηση ή συμπλήρωση της αίτησης 
δεν είναι δυνατή σε καμία περίπτωση. 

2. Με απόφαση του Υπουργού Παιδείας και Θρησκευ¬ 
μάτων, Πολιτισμού και Αθλητισμού συγκροτείται Επιτρο¬ 
πή Έκδοσης Αποτελεσμάτων Επιτυχόντων Μεταφοράς 
Θέσης Εισαγωγής. Η Επιτροπή είναι πενταμελής και 
αποτελείται από τον Πρόεδρο, τον Αντιπρόεδρο, τρία 
Μέλη και τον Γραμματέα που προέρχονται από το Διοι¬ 
κητικό ή Εκπαιδευτικό Προσωπικό της Κεντρικής Υπηρε¬ 
σίας του Υ.ΠΑΙ.Θ.Π.Α. Η Επιτροπή μπορεί να επικουρείται 
στο έργο της από υπαλλήλους του Υπουργείου Παιδεί¬ 
ας και Θρησκευμάτων, Πολιτισμού και Αθλητισμού που 

ορίζονται με απόφαση του Γενικού Γραμματέα και δεν 
καταβάλλεται αποζημίωση στα μέλη της. Η Επιτροπή 
συντάσσει ονομαστικό πίνακα επιτυχόντων μεταφοράς 
θέσης εισαγωγής κατά Σχολή ή Τμήμα ή πρόγραμμα 
Σπουδών. 

3. Ο πίνακας επιτυχόντων μεταφοράς θέσης εισα¬ 
γωγής υποβάλλεται στον Υπουργό Παιδείας και Θρη¬ 
σκευμάτων, Πολιτισμού και Αθλητισμού προς κύρωση. 
Ο Υπουργός κυρώνει τον πίνακα με απόφασή του και 
με την επιφύλαξη του ελέγχου των δικαιολογητικών, 
που οι επιτυχόντες δεσμεύτηκαν να προσκομίσουν, από 
τις Επιτροπές που θα συσταθούν σύμφωνα με τα όσα 
προβλέπονται πιο κάτω. Η απόφαση κύρωσης με τους 
πίνακες των επιτυχόντων ανά Σχολή ή Τμήμα, ή Πρό¬ 
γραμμα Σπουδών, κοινοποιείται στις γραμματείες των 
Σχολών και των Τμημάτων όλων των Πανεπιστημίων, 
των Τ.Ε.Ι. και των Ανωτάτων Εκκλησιαστικών Ακαδημιών 
της χώρας. Οι επιτυχόντες ενημερώνονται μέσω του 
ηλεκτρονικού πληροφοριακού συστήματος και καλού¬ 
νται εντός δέκα (10) εργασίμων ημερών να προσέλ- 
θουν προσωπικά, ή μέσω νομίμως εξουσιοδοτουμένου 
εκπροσώπου τους για εγγραφή στην Γραμματεία του 
Τμήματος υποδοχής τους προσκομίζοντας όλα τα δι- 
καιολογητικά που είχαν δεσμευτεί να προσκομίσουν 
κατά την υποβολή της αίτησής τους ήτοι: 

α) αντίγραφο εκκαθαριστικού σημειώματος της αρ¬ 
μόδιας Δημόσιας Οικονομικής Υπηρεσίας (Δ.Ο.Υ.) από 
το οποίο προκύπτει το ετήσιο οικογενειακό εισόδημα 
επιβολής εισφοράς του επιτυχόντος και της οικογένειας 
του κατά το έτος 2012 ή σε περίπτωση που δεν είχε 
υποβληθεί φορολογική δήλωση για το έτος αυτό, υπεύ¬ 
θυνη δήλωση του ν. 1599/1986 (Α' 75), θεωρημένη από 
την αρμόδια ΔΟΥ, για το λόγο απαλλαγής του φορολο¬ 
γούμενου από την υποχρέωση υποβολής. Γίνεται ρητή 
μνεία ότι, προκειμένου να ληφθεί υπόψη η φορολογική 
δήλωση ή οποιαδήποτε συμπληρωματική αυτής, πρέπει 
να έχει κατατεθεί μέχρι την ψήφιση του ν. 4115/2013 (Α' 
24), δηλαδή μέχρι την 22.01.2013. 

β) πιστοποιητικό οικογενειακής κατάστασης που να 
έχει εκδοθεί εντός έξι (6) μηνών από την υποβολή του. 

4. Ειδικά οι επιτυχόντες που εμπίπτουν στις κατωτέρω 
αναφερόμενες κατηγορίες καλούνται να υποβάλλουν, 
επιπλέον των δικαιολογητικών που αναφέρονται στην 
προηγούμενη παράγραφο, και τα ακόλουθα: 

α) Οι επιτυχόντες των οποίων οι γονείς ή οι κηδεμό¬ 
νες, ένας εκ των δύο ή και οι δύο αθροιστικά, έχουν 
αποδεδειγμένα συμπληρώσει δέκα (10) μήνες ανεργίας 
εντός του 2012, βεβαίωση ή βεβαιώσεις παραμονής στα 
μητρώα ανέργων του Οργανισμού Απασχόλησης Εργα¬ 
τικού Δυναμικού (Ο.Α.Ε.Δ.), από τις οποίες προκύπτει η 
συμπλήρωση του απαιτούμενου χρόνου ανεργίας. 

β) Οι επιτυχόντες οι οποίοι, οι ίδιοι ή οι γονείς, τέ¬ 
κνα, αδέλφια ή σύζυγοί τους, έχουν πραγματοποιήσει 
δωρεά οργάνου ή μυελού των οστών σε συγγενή α' ή 
β' βαθμού, σχετική βεβαίωση του Εθνικού Οργανισμού 
Μεταμοσχεύσεων (Ε.Ο.Μ.). 

γ) Οι επιτυχόντες που πάσχουν, οι ίδιοι ή οι γονείς, 
τέκνα, αδέλφια ή σύζυγοί τους, από πάθηση που αναφέ- 
ρεται στο παράρτημα της υπ’ αρ. Φ.151/122732/Β6/2010 (Β' 
1612) κοινής απόφασης των Υπουργών Παιδείας, Δια Βίου 
Μάθησης και θρησκευμάτων και Υγείας και Κοινωνικής 
Αλληλεγγύης, όπως αυτή τροποποιήθηκε, ιατρική γνωμά¬ 
τευση από δημόσιο νοσοκομείο, η οποία φέρει σφραγίδα 
συντονιστή Διευθυντή κλινικής του Εθνικού Συστήματος 


Υγείας (Ε.Σ.Υ.) ή από το νόμιμα εκτελούντα χρέη συντο¬ 
νιστή Διευθυντή, Διευθυντή ή Καθηγητή α' βαθμίδας ή 
Αναπληρωτή Καθηγητή Πανεπιστημίου. Στην εν λόγω 
γνωμάτευση αναφέρεται επακριβώς η πάθηση με τον 
αντίστοιχο κωδικό του προαναφερθέντος παραρτήματος. 

δ) Οι επιτυχόντες που έχουν αδελφό ή αδελφή, ενεργό 
φοιτητή του προπτυχιακού κύκλου σπουδών σε δια¬ 
φορετική πόλη από τη μόνιμη κατοικία των γονέων, 
κατά τα ειδικότερα οριζόμενα στην περίπτωση γγ) της 
περίπτωσης δ) της παραγράφου 19 του ν. 4115/2013 (Α' 
24), βεβαίωση του οικείου Τμήματος ή της Σχολής από 
την οποία προκύπτει η φοιτητική ιδιότητα του αδελφού 
ή της αδελφής, καθώς και έγγραφο δημόσιας αρχής ή 
υπηρεσίας ή λογαριασμός οργανισμού κοινής ωφελείας, 
από το οποίο προκύπτει ο τόπος μόνιμης κατοικίας των 
γονέων τους, ενώ για την περίπτωση των δίδυμων ή 
πολύδυμων αδελφών, βεβαίωση από το σχολείο τους 
για τη συμμετοχή τους στις πανελλαδικές εξετάσεις 
του σχολικού έτους 2011-2012. 

ε) Οι επιτυχόντες που τυγχάνουν τέκνα θυμάτων τρο¬ 
μοκρατίας που αναφέρονται στην παράγραφο 1 του 
άρθρου 1 του ν. 1897/1990 (Α' 120), αντίγραφο της πράξης 
συνταξιοδότησης βάσει των διατάξεων του ν. 1897/1990 
από τον οικείο συνταξιοδοτικό φορέα. 

5. Οι Γραμματείες των Τμημάτων υποδοχής των επι- 
τυχόντων την μεταφορά της θέσης εισαγωγής τους, 
παραλαμβάνουν τις αιτήσεις εγγραφής με τα δικαιολο- 
γητικά. Με απόφαση του Προέδρου-Προϊσταμένου του 
Τμήματος, συστήνεται μη αμειβόμενη τριμελής Επιτρο¬ 
πή, τα μέλη της οποίας προέρχονται από το διδακτικό 
ή το διοικητικό προσωπικό, με σκοπό τον έλεγχο των 
δικαιολογητικών των επιτυχόντων. Συμπλήρωση ή διόρ¬ 
θωση των δικαιολογητικών είναι δυνατή μόνο εντός των 
επομένων δέκα (10) εργασίμων ημερών από την λήξη του 
δεκαημέρου για την προσκόμισή των δικαιολογητικών 
σύμφωνα με τις παραγράφους 3 και 4 του παρόντος 
άρθρου, ενώ, μετά το πέρας της προθεσμίας αυτής, οι 
Γ ραμματείες ενημερώνουν τον υποψήφιο εάν από τον 
έλεγχο των δικαιολογητικών του φακέλου του κατέστη 
επιτρεπτή ή όχι η εγγραφή του στο Τμήμα υποδοχής. 
Στην πρώτη περίπτωση οι Γ ραμματείες, προκειμένου να 
πραγματοποιήσουν την εγγραφή του υποψηφίου στο 
Τμήμα υποδοχής, ζητούν από αυτόν να προσκομίσει 
βεβαίωση περί διαγραφής του από το Τμήμα προέλευ¬ 
σής του και παράλληλα ζητούν από την Γραμματεία του 
Τμήματος προέλευσης την υπηρεσιακή αποστολή του 
φακέλου του υπό μεταφορά φοιτητή. Μαθήματα, στα 
οποία οι μεταφερόμενοι φοιτητές έχουν εξετασθεί με 
επιτυχία στο τμήμα προέλευσής τους, είναι δυνατόν να 
αναγνωρισθούν σύμφωνα με τα όσα προβλέπονται στο 
άρθρο 35 του ν. 4115/2013 (ΦΕΚ Α' 24). 

6. Σε περίπτωση που ο επιτυχών την μεταφορά θέσης 
δεν έχει εγγράφει στο τμήμα ΑΕΙ όπου είχε εισαχθεί, 
πρέπει εντός της προθεσμίας της προηγουμένης παρα¬ 
γράφου, να υποβάλει απ’ ευθείας στο Τμήμα υποδοχής 
του όλα τα δικαιολογητικά που απαιτούνται για την 
εγγραφή νεοεισαγόμενου φοιτητή. 

Άρθρο 4 
Έναρξη ισχύος 

Η ισχύς της απόφασης αυτής αρχίζει από την 22-1-2013, 
ημερομηνία ψήφισης του ν. 4115/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Απριλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. πράξης: 15/2013 (3) 

Ίδρυση Εκκλησιαστικού Ιδρύματος και Κανονισμός Λει¬ 
τουργίας του Πνευματικού - Νεανικού Κέντρου της 
Ενορίας Εισοδίων της Θεοτόκου Νέων Αλατσάτων 
Ηρακλείου. 

Ο ΑΡΧΙΕΠΙΣΚΟΠΟΣ ΚΡΗΤΗΣ 
Έχοντες υπόψη: 

α) Τας ιερός υποχρεώσεις προς το Χριστεπώνυμον 
Πλήρωμα της Εκκλησίας 

β) Τους θείους και Ιερούς Κανόνας, οι οποίοι επιβάλ¬ 
λουν εις τον Επίσκοπον να μεριμνά διά την πνευματικήν 
και ηθικήν ανάπτυξιν και καλλιέργειαν του ποιμνίου του 
γ) Τας σχετικός διατάξεις του Νόμου 4149/1961 «Περί 
Καταστατικού Χάρτου της εν Κρήτη Όρθοδόξου Εκ¬ 
κλησίας» 

δ) Τας σχετικός διατάξεις του Νόμου 590/1977 «Περί 
Καταστατικού Χάρτου της Εκκλησίας της Ελλάδος» 
ε) Την υπ’ αριθ. 27/1-3-2013 απόφασιν του Μητροπο- 
λιτικού Συμβουλίου της Ιεράς Αρχιεπισκοπής Κρήτης, 
δί ης εγκρίνεται ο Κανονισμός Λειτουργίας του Πνευ¬ 
ματικού - Νεανικού Κέντρου της Ενορίας Εισοδίων της 
Θεοτόκου Νέων Αλατσάτων Ηρακλείου, αποφασίζομεν: 

α) Ιδρύομεν ΕκκλησιαστικόνΊδρυμα με την επωνυμίαν 
«ΠΝΕΥΜΑΤΙΚΟ - ΝΕΑΝΙΚΟ ΚΕΝΤΡΟ ΕΝΟΡΙΑΣ ΕΙΣΟΔΙΩΝ 
ΤΗΣ ΘΕΟΤΟΚΟΥ ΝΕΩΝ ΑΛΑΤΣΑΤΩΝ» το οποίον θα έχη 
την έδραν αυτού εις τον ανωτέρω Ιερόν Ναόν 
β) Τα σχετικά με την διοίκησιν, τον σκοπόν, την λει¬ 
τουργίαν και την διαχείρισιν του Ιδρύματος ρυθμίζονται 
με τον εγκριθέντα Κανονισμόν αυτού. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΠΝΕΥΜΑΤΙΚΟΥ ΝΕΑΝΙΚΟΥ ΚΕΝΤΡΟΥ 
ΕΝΟΡΙΑΣ ΕΙΣΟΔΙΩΝ ΤΗΣ ΘΕΟΤΟΚΟΥ 
ΝΕΩΝ ΑΛΑΤΣΑΤΩΝ 

Αρθρο 1 

Σύσταση - Τίτλος -Έδρα 

Στην περιφέρεια της Ιεράς Αρχιεπισκοπής Κρήτης 
συνίσταται παρά την Ενορία Εισοδίων της Θεοτόκου 
Νέων Αλατσάτων Ηρακλείου ΕκκλησιαστικόΊδρυμα που 
λειτουργεί ως Νομικό Πρόσωπο Ιδιωτικού Δικαίου Μη 
κερδοσκοπικού χαρακτήρα με την επωνυμία «ΠΝΕΥ¬ 
ΜΑΤΙΚΟ - ΝΕΑΝΙΚΟ ΚΕΝΤΡΟ ΕΝΟΡΙΑΣ ΕΙΣΟΔΙΩΝ ΤΗΣ 
ΘΕΟΤΟΚΟΥ ΝΕΩΝ ΑΛΑΤΣΑΤΩΝ», το οποίο έχει έδρα 
το προάστιο Νέα Αλάτσατα Ηρακλείου και ειδικότερα 
τον Ιερό Ναό Εισοδίων της Θεοτόκου Νέων Αλατσάτων. 

Αρθρο 2 

Σκοπός 

Σκοπός του κέντρου είναι να συμβάλει στο αρτιότερο 
Πνευματικό, Πολιτιστικό, Ποιμαντικό, Κατηχητικό, Κοινω¬ 
νικό και Φιλανθρωπικό έργο της ενορίας με: 

α) Τη μελέτη και σπουδή της Ορθόδοξης Παράδοσης 
της Εκκλησίας μας. 


β) Τη συμπαράσταση στις βαθύτερες ανάγκες της 
πνευματικής αναζήτησης και καλλιέργειας των νέων. 

γ) Τη σωστή αξιοποίηση του ελεύθερου χρόνου των 
νέων της ενορίας σε ένα οικείο και φιλικό περιβάλλον. 

δ) Με την παροχή στους νέους ψυχαγωγίας ποιότη¬ 
τας, σε πολιτισμένο περιβάλλον που θα σέβεται την 
προσωπικότητα τους. 

Αρθρο 3 

Μέσα για την επίτευξη των σκοπών 

1) Η λειτουργία Νεανικού Κέντρου για την πνευματική 
κατάρτιση, οικοδομή και τη δημιουργική απασχόληση 
και ψυχαγωγία των νέων. 

2) Η αξιοποίηση του ανθρώπινου δυναμικού της ενο¬ 
ρίας που εμφορείται από εκκλησιαστική συνείδηση και 
ορθόδοξο εκκλησιαστικό φρόνημα και την συνδρομή 
ικανών πνευματικών ανθρώπων, κληρικών και λαϊκών. 

3) Η οργάνωση καλλιτεχνικών εκθέσεων, θεατρικών 
παραστάσεων, μουσικών και ψυχαγωγικών εκδηλώσεων, 
τοπικών και εθνικών χορών. 

4) Η συγκέντρωση, ταξινόμηση, συντήρηση και αξιο¬ 
ποίηση λαογραφικού και εκκλησιαστικού υλικού με την 
οργάνωση Μουσείου. 

5) Η διοργάνωση ομιλιών και διαλέξεων διαφωτιστικού, 
εκπαιδευτικού περιεχομένου, σεμιναρίων και συνεδρίων. 

6) Η δημιουργία παραδοσιακών τμημάτων για τη δι¬ 
άσωση, διατήρηση και διάδοση της πολιτιστικής μας 
παράδοσης. 

7) Η οργάνωση δανειστικής βιβλιοθήκης, τμήματος 
πληροφορικής, νέων τεχνολογιών και εργαστηρίων για 
την ανάπτυξη καλλιτεχνικών ταλέντων και δεξιοτεχνίας 
των νέων. 

8) Η ίδρυση και λειτουργία Τράπεζας Αίματος. 

9) Η οργάνωση εκδρομών, επισκέψεων, ξεναγήσεων 
περιβαλλοντικού, πολιτιστικού περιεχομένου και αγω¬ 
γής υγείας. 

10) Οργανώνοντας γραφείο για την διευκόλυνση της 
επικοινωνίας των μελών. 

11) Πραγματοποιώντας παραστάσεις και κάνοντας τις 
ενέργειες που επιβάλλονται για την προβολή του έρ¬ 
γου και τη δραστηριότητα του Πνευματικού - Νεανικού 
Κέντρου. 

12) Πραγματοποιώντας μελέτες. 

13) Εκδίδοντας ενημερωτικό περιοδικό έντυπο. 

14) Ενεργώντας τις επιβαλλόμενες συνεργασίες με 
άλλα πνευματικά κέντρα για την προώθηση του έργου 
των μελών, αλλά και για την ανταλλαγή απόψεων και 
ιδεών για την αναβάθμιση της πνευματικής ποιότητας 
των μελών. 

15) Επιτραπέζια παιχνίδια, σκάκι, πινγκ πονγκ κλπ. 

16) Εκμάθηση παραδοσιακών χορών, μουσικών ορ¬ 
γάνων, βυζαντινής μουσικής, βυζαντινής αγιογραφίας, 
ζωγραφικής και κατασκευής κοσμήματος. 

17) Αθλητικές δραστηριότητες. 

18) Παιδική και Παραδοσιακή χορωδία. 

19) Επιμόρφωση στελεχών, στήριξης οικογένειας, και 
συμπαράστασης μαθητών, φοιτητών, και νέων. 

Οποιοσδήποτε άμεσος ή έμμεσος σκοπός του κέντρου 
με κίνητρο τη συνεργασία με άλλους συλλόγους που 
άπτονται πολιτικών ή συντεχνιακών σκοπών απαγο¬ 
ρεύεται. 

Αρθρο 4 
Διοίκηση 

Το Πνευματικό Νεανικό Κέντρο τελεί υπό την εποπτεία 
του Σεβασμιωτάτου Αρχιεπίσκοπου Κρήτης. 

Διοικείται από επταμελές (7) Διοικητικό Συμβούλιο 
(Δ.Σ.) και απαρτίζεται από: 

Α)Ένα εκ των Εφημερίων της Ενορίας Εισοδίων της 
Θεοτόκου Νέων Αλατσάτων, ως Πρόεδρο του Κέντρου. 

Β) Ένα μέλος του εκκλησιαστικού συμβουλίου της 
Ενορίας. 

Γ) Από πέντε (5) μέλη, άνδρες και γυναίκες, που διακρί- 
νονται για την πνευματική τους κατάρτιση, ωριμότητα 
και ενδιαφέρον τους για το έργο της Ενορίας. 

Τα μέλη του Διοικητικού Συμβουλίου διορίζονται για 
μια τριετία από το Σεβ. Αρχ. Κρήτης, ύστερα από έγ¬ 
γραφη πρόταση του Εκκλησιαστικού Συμβουλίου με τη 
γνώμη και των λοιπών Εφημερίων του Ναού, με δικαίωμα 
επαναδιορισμού. 

Το Εκκλησιαστικό Συμβούλιο δύναται να προτείνει και 
τρία (3) αναπληρωματικά μέλη για την ορθή λειτουργία 
του Δ.Σ. του Κέντρου. 

Το Διοικητικό Συμβούλιο (Δ.Σ.) του Πνευματικού Νε¬ 
ανικού Κέντρου συγκροτείται σε σώμα κατά την πρώ¬ 
τη συνεδρίαση του, εκλέγοντας τον Αντιπρόεδρο, τον 
Γραμματέα και τον Ταμία. Η προσφορά των μελών εί¬ 
ναι τιμητική και άνευ αμοιβής. Μέλη του Δ.Σ. μη αντα- 
ποκρινόμενα στα καθήκοντα τους αντικαθίστανται με 
απόφαση του Σεβ. Αρχιεπισκόπου Κρήτης, ύστερα από 
πρόταση του Προέδρου του Δ.Σ. του Πνευματικού Νε¬ 
ανικού Κέντρου. 

Αρθρο 5 
Αρμοδιότητες 

Α) Το Δ.Σ. του Πνευματικού Νεανικού Κέντρου απο¬ 
φασίζει για κάθε θέμα που αφορά στη λειτουργία και 
την συντήρηση του Κέντρου με σχετική πλειοψηφία των 
παρόντων τακτικών μελών. Σε περίπτωση ισοψηφίας 
υπερισχύει η ψήφος του Προέδρου. 

Β) Συνεργάζεται με το Εκκλησιαστικό Συμβούλιο του 
Ιερού Ναού και μπορεί να αποφασίζει τη σύσταση Το¬ 
μέων ή Τμημάτων Διακονίας, να καθορίζει τις αρμοδιό¬ 
τητες τους και να διορίζει υπευθύνους, εκτιμώντας το 
ήθος και την προσφορά των προς την Ενορία. 

Γ) Μεριμνά για την εξεύρεση οικονομικών πόρων και 
την καλή και σωστή λειτουργία του. 

Δ) Συντάσσει τον προϋπολογισμό και τον απολογισμό 
του Κέντρου και υποβάλλει στην Ιερά Αρχιεπισκοπή 
προς έγκριση. 

Το Δ.Σ., προς αρτιότερη εκπλήρωση των σκοπών του 
και την ομαλή λειτουργία του, δύναται να αποφασίσει: 

1) Για τον καθορισμό θέσεων προσωπικού που δεν 
έχουν καθοριστεί στον παρόντα κανονισμό, για τα απαι- 
τούμενα προσόντα και δικαιολογητικά του προσληφθη- 
σομένου προσωπικού, καθώς και για τις αρμοδιότητες 
των προσώπων και των καθοριζομένων θέσεων. 

2) Γ ια την πρόσληψη του απαραίτητου έμμισθου ή 
άμισθου προσωπικού, να διορίζει έμμισθους ή άμισθους 
υπεύθυνους και το προσωπικό αυτών. 

Ε) Συνέρχεται τακτικά κάθε τρίμηνο και εκτάκτως 
μετά από πρόσκληση του Προέδρου κάθε φορά που 
παρίσταται ανάγκη ή με αίτηση τριών τουλάχιστον τα¬ 
κτικών μελών του Δ.Σ. 


Γ ια την ύπαρξη απαρτίας πρέπει να παρευρίσκονται 
ο Πρόεδρος ή με εντολή του, ο Αντιπρόεδρος και τα 
τέσσερα τουλάχιστον τακτικά μέλη του Δ.Σ. 

Αρθρο 6 

Καθήκοντα των μελών του Δ.Σ 

Ο Πρόεδρος του Δ.Σ. εκπροσωπεί το Πνευματικό Νεα¬ 
νικό Κέντρο ενώπιον κάθε Αρχής, Δημόσιας ή Δημοτικής 
και σε οποιαδήποτε Εκκλησιαστική, Δικαστική, Διοικητι¬ 
κή, Οικονομική, Φορολογική Αρχή και Υπηρεσία και σε 
κάθε Οργανισμό και ενώπιον Συμβολαιογράφου και σε 
περίπτωση κωλύματος αυτού, το Πνευματικό Νεανικό 
Κέντρο εκπροσωπεί ο Αντιπρόεδρος αυτού και τούτου 
κωλυομένου άλλο μέλος του Δ.Σ. αρμοδίως εξουσιοδο¬ 
τημένο. Ο Πρόεδρος, προεδρεύει των συνεδριάσεων του 
Κέντρου, υπογράφει τη σχετική αλληλογραφία, καθώς 
και τα γραμμάτια εισπράξεων και εντάλματα πληρωμών, 
σε συνεργασία με τον γραμματέα και τον ταμία. Επίσης 
καταθέτει και αναλαμβάνει χρήματα από τραπεζικούς 
λογαριασμούς του Κέντρου. 

Ο Αντιπρόεδρος αναπληρώνει τον Πρόεδρο όταν εκεί¬ 
νος απουσιάζει ή κωλύεται στην άσκηση των καθηκό¬ 
ντων του. Επίσης, εκτελεί τα καθήκοντα που μπορεί να 
του αναθέσει αρμοδίως ο Πρόεδρος. 

Ο Γραμματέας τηρεί το αρχείο του Πνευματικού Νε¬ 
ανικού Κέντρου, διεκπεραιώνει την αλληλογραφία, συ¬ 
ντάσσει τα πρακτικά συνεδριάσεων και συνυπογράφει 
με τον πρόεδρο τα εντάλματα πληρωμών και τα λοιπά 
έγγραφα. 

Ο Ταμίας τηρεί τα βιβλία εσόδων και εξόδων, φυλάσ¬ 
σει τα χρήματα, καταχωρεί τα γραμμάτια εισπράξεων 
και τα εντάλματα πληρωμών, καταθέτει και αναλαμβάνει 
χρήματα από τραπεζικούς λογαριασμούς του Κέντρου, 
συνυπογράφει με τον Πρόεδρο κάθε δικαιολογητικά 
που αφορά το ταμείο. 

Τ α τακτικά μέλη του Δ.Σ. μετέχουν στις συνεδριάσεις 
του Συμβουλίου και βοηθούν στην όσο το δυνατόν κα¬ 
λύτερη λειτουργία του Κέντρου με όποιο τρόπο τους 
ζητηθεί από το Δ.Σ. Επίσης, τα αναπληρωματικά μέλη 
μπορούν να λαμβάνουν μέρος στις συνεδριάσεις του Δ.Σ. 
προαιρετικά, χωρίς δικαίωμα ψήφου. Βοηθούν και αυτά σε 
ό,τι χρειασθεί για την εύρυθμη λειτουργία του Κέντρου. 

Αρθρο 7 
Βιβλία 

Η οικονομική διαχείριση του Κέντρου είναι ενιαία και 
αφορά σε όλα τα τμήματα του. Διατηρεί βιβλίο πρακτι¬ 
κών, βιβλίο υλικού, βιβλίο εσόδων-εξόδων, βιβλίο πρωτο¬ 
κόλλου, γραμμάτια εισπράξεων, εντάλματα πληρωμών 
καθώς και σχετικούς φακέλους αρχείου. Τα βιβλία αυτά 
θεωρούνται από την Ιερά Αρχιεπισκοπή Κρήτης, η οποία 
ασκεί τον οικονομικό έλεγχο διαχειρίσεως του Κέντρου. 
Ο δε ετήσιος προϋπολογισμός και απολογισμός του τα¬ 
μείου υποβάλλεται και εγκρίνεται από το Μητροπολιτικό 
Συμβούλιο της Ιεράς Αρχιεπισκοπής Κρήτης. 

Αρθρο 8 

Πόροι του Πνευματικού Νεανικού Κέντρου 

Α) Οι επιχορηγήσεις από τον Ενοριακό Ναό αναλό- 
γως των αναγκών του Κέντρου και των οικονομικών 
δυνατοτήτων του Ναού και άλλων νομικών προσώπων. 

Β) Από κάθε φύσεως προαιρετικές εισφορές, δωρεές, 
κληρονομιές ή κληροδοτήματα. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13243 


Γ) Από πόσης (ρύσεως έσοδα, διοργάνωση εκδηλώ¬ 
σεων, καλλιτεχνικών παραστάσεων, οικονομικές ενι¬ 
σχύσεις διαφόρων φορέων και συλλόγων, δωρεών κ.τλ. 

Δ) Από εράνους και λαχειοφόρους αγορές. 

Ε) Από ενοίκια κινητής ή ακινήτου περιουσίας. 

ΣΤ) Από κάθε παροχή ή επιχορήγηση του Κράτους, 
Περιφερειακής Αυτοδιοίκησης, ή του Δήμου, ή από Ευ¬ 
ρωπαϊκά και Διεθνή προγράμματα ή και άλλη νόμιμη 
επιχορήγηση, εισφορά ή οικονομική ενίσχυση. 

Ζ) Έσοδα από τη διεξαγωγή συνεδρίων, σεμιναρίων, 
επιμορφωτικών προγραμμάτων κ.τ.λ. 

Η) Διάφοροι άλλοι πόροι, μη κατονομαζόμενοι στον 
παρόντα Κανονισμό, τους οποίους θα συστήσει και θα 
εξεύρει το Δ.Σ. του Πνευματικού Νεανικού Κέντρου. 

Θ) Κάθε έσοδο το οποίο δεν προβλέπεται ανωτέρω 
και προέρχεται από νόμιμη πηγή. 

Άρθρο 9 
Διάθεση πόρων 

Οι πόροι του Πνευματικού Νεανικού Κέντρου διατί¬ 
θενται: 

Α) Για τις ανάγκες λειτουργίας του Πνευματικού Νε¬ 
ανικού Κέντρου (θέρμανση, φωτισμός, ύδρευση, τηλε¬ 
πικοινωνίες, καθαριότητα, αναλώσιμα κ.τ.λ.) και συντή¬ 
ρησης του κτηρίου. 

Β) Γ ια τον εξοπλισμό του Πνευματικού Νεανικού Κέ¬ 
ντρου. 

Γ) Γ ια την αγορά βιβλίων - ενίσχυση βιβλιοθήκης - δι¬ 
οργάνωση συνεδρίων, εορτών, εκδηλώσεων, εκδρομών 
και λοιπών δραστηριοτήτων. 

Δ) Γ ια την εκτύπωση διαφόρων απαραίτητων εντύπων 
για τη λειτουργία του Κέντρου. 

Ε) Γ ια την αμοιβή του προσωπικού καθαριότητας ή 
άλλου έμμισθου προσωπικού. 

ΣΤ) Γ ια χορήγηση υποτροφιών σε μαθητές, φοιτητές 
και σπουδαστές. 

Αρθρο 10 

Σφραγίδα 

Το Πνευματικό Νεανικό Κέντρο έχει στρογγυλή σφρα¬ 
γίδα με δύο επάλληλους κύκλους, η οποία στο κέντρο θα 


φέρει, εικόνα του Χριστού με τα παιδιά, στον εξωτερικό 
κύκλο τις λέξεις: «ΙΕΡΑ ΑΡΧΙΕΠΙΣΚΟΠΗ ΚΡΗΤΗΣ - ΕΝΟΡΙΑ 
ΕΙΣΟΔΙΩΝ ΤΗΣ ΘΕΟΤΟΚΟΥ» και στον εσωτερικό την επω¬ 
νυμία του ιδρύματος: «ΠΝΕΥΜΑΤΙΚΟ - ΝΕΑΝΙΚΟ ΚΕΝΤΡΟ 
ΕΝΟΡΙΑΣ ΕΙΣΟΔΙΩΝ ΤΗΣ ΘΕΟΤΟΚΟΥ ΝΕΩΝ ΑΛΑΤΣΑΤΩΝ». 

Άρθρο 11 

Το Πνευματικό Νεανικό Κέντρο διαλύεται, όταν και 
όπως ο νόμος ορίζει, με απόφαση του Σεβ. Αρχιεπισκό¬ 
που Κρήτης, όταν δεν εκπληρώνει την αποστολή του ή 
παρεκκλίνει του σκοπού του. Κάθε κινητό και ακίνητο 
του στοιχείο ακόμα και οικονομικό, μεταβιβάζεται, χωρίς 
καμία άλλη ενέργεια, στον Ναό Εισοδίων της Θεοτό¬ 
κου Νέων Αλατσάτων Ηρακλείου, στον οποίο και ανή¬ 
κει άμεσα κάθε περιουσιακό στοιχείο του Πνευματικού 
Νεανικού Κέντρου. 

Αρθρο 12 

Ο Κανονισμός αυτός ισχύει από τότε που θα δημο- 
σιευθεί, σύμφωνα με το Νόμο, στο επίσημο Δελτίο της 
Εκκλησίας της Ελλάδος, «Εκκλησία» και στην Εφημερίδα 
της Κυβερνήσεως. 

Ο παρών Κανονισμός τροποποιείται με απόφαση του 
Σεβ. Αρχιεπισκόπου Κρήτης, μετά από πρόταση του Δ.Σ. 
του Ιδρύματος και με σύμφωνη γνώμη του Εκκλησια¬ 
στικού Συμβουλίου. 

Ακροτελεύτιο Αρθρο 
Κάλυψη δαπάνης 

Από τις διατάξεις του Κανονισμού αυτού δεν προκα- 
λείται δαπάνη σε βάρος του Κρατικού προϋπολογισμού, 
προκαλείται όμως δαπάνη σε βάρος του Ιερού Ενορι- 
ακού Ναού Εισοδίων της Θεοτόκου Νέων Αλατσάτων 
Ηρακλείου (Ν.Π.Δ.Δ.), το ύψος της οποίας δεν μπορεί 
να προσδιοριστεί. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 29 Μαρτίου 2013 

Ο Αρχιεπίσκοπος 
| Ο Κρήτης ΕΙΡΗΝΑΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιαΜ: ννβόπΐ33ΐβΓ.βΙ@βί·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































